شاخسار (رسالہ)

شاخسار  اردو کا ایک ادبی رسالہ تھا، جو امجد نجمی کے زیر ادارت کٹک، اڈیشا، بھارت سے جاری ہوتا تھا۔ اس رسالے نے ابتدائی طور پر اپنے مختصر عرصے میں ہی اڈیشا کی ادبی دنیا کو ہند و بیرون ہند کی اردو دنیا سے منسلک و متعارف کرانے میں مرکزی رول ادا کیا ہے۔

تاریخ 
جون 1965ء میں، شب خون کی اشاعت سے سال بھر قبل کرامت علی کرامت نے ”صالح اور صحت مند جدیدیت“ کے ترجمان کے طور پر کٹک سے یہ دو ماہی رسالہ جاری کرکے زمام ادارت اپنے استاذ امجد نجمی کے حوالے کر دیا تھا، جس کا پہلا شمارہ جون - جولائی 1965ء کو اور آخری شمارہ مئی 1973ء کو شائع ہوا تھا۔ اردو ادب میں شاخسار کی خدمات پر ”Contribution of Shakhsar to Urdu Literature“ کے موضوع پر سلمان راغب نے مقالہ لکھ کر اتکل یونیورسٹی سے پی ایچ ڈی کیا ہے۔  شاخسار کے بعض اداریے اور تبصرے ”شاخسار کے اداریے اور تبصرے“ کے عنوان سے انشا پبلیکیشنز، کولکاتا نے شائع کیے تھے۔

حوالہ جات

کتابیات

بیرونی روابط 
ریختہ ویب سائٹ پر شاخسار کے شمارے
اردو زبان میں رسالے
بھارت میں 1965ء کی تحلیلات
بھارت میں 1973ء کی تحلیلات
1965ء سے شائع ہونے والے رسالے
بھارت کے کالعدم جرائد